Når MGP afholdes i Gigantium i Aalborg d. 28. januar 2012 vil gruppen Energy med 10-årige Sarah fra Gistrup være blandt finalisterne.

Gennem de sidste par måneder har DR, KODA og musikskolerne været i selskab med knapt 1000 musikglade børn, som alle har meldt sig til MGP. Børnene har skrevet, komponeret, performet og sunget. 320 tilmeldte grupper er nu blevet til ti, og de deltager alle i finalen den 28. januar i Gigantium i Aalborg. Blandt finalisterne er den nordjyske gruppe Energy med 10-årige Sarah fra Gistrup som sanger. Med sig har hun Lea og Aksel, der begge er 13 år, og står for korssang og dans. Energy optræder med numret 'Jeg bli'r ved', som er en kærlighedssang. Det skriver dr.dk.